KISKŐRÖS VÁROS POLGÁRMESTERE
ELŐTERJESZTÉS

(sürgősséggel a Képviselő-testület 2013. február 27-i ülésére)

TÁRGY: PETŐFI SÁNDOR VÁROSI KÖNYVTÁR ALAPÍTÓ OKIRATÁNAK MÓDOSÍTÁSA 
A Petőfi Sándor Városi Könyvtár (a továbbiakban: Könyvtár) alapító okiratába telephelyként 2013. január 30. napjával bejegyzésre került a Zsinagóga épülete. Az épület jellemzően úgy működött, hogy bizonyos szervezetek bérbe vették olyan időpontokban, amikor az eddigi üzemeletetőnek, a Városi Alapfokú Művészetoktatási Intézmény nem volt szüksége rá. A Könyvtár igazgató 2013. február 20. napján jelezte, hogy az épület kiadását az eddigi üzemeltetőhöz hasonlóan szeretné bérbe adni. A bérleti díj számlázáshoz az intézmény alapító okiratába fel kell venni a helyiség bérbeadására vonatkozó szakfeladatot.
A fentiek alapján javaslom, hogy a Képviselő-testület a Petőfi Sándor Városi Könyvtár alapító okiratának módosítását és az alapító okiratot módosító okiratát a határozat-tervezet 1-2. számú mellékletében foglaltak szerint fogadja el.

Kiskőrös, 2013. február 20.

HATÁROZAT-TERVEZET

A Képviselő-testület a Petőfi Sándor Városi Könyvtár alapító okiratát módosítja, és a módosításokkal egységes szerkezetbe foglalt szövegét, valamint az alapító okiratot módosító okiratot a határozat 1-2. számú mellékletében foglaltak szerint elfogadja. 

